**Analýza výchovno-vzdelávacej práce za uplynulý školský rok**

Výchovno-vzdelávacie výsledky školy sú výsledkom práce celého pedagogického kolektívu, pričom dôležitú úlohu zohráva skladba žiactva, prostredie a klíma školy.

V školskom roku 2015/2016 navštevovalo školu 142 žiakov. Na počte žiakov sa odzrkadlila klesajúca krivka demografického vývoja.

**a./ základné identifikačné údaje o škole**

**názov školy :** **Základná škola s materskou školou Habovka**

**adresa školy :** E.P.Bárdoša 235/50, 027 32 Habovka, pošta Zuberec

**tel/fax :** 043/5395 116

 043/5324 380 – fax

**MŠ** 043/5395129

**ŠJ** 043/5395322

**www/email :** [www.zshabovka.edu.sk](http://www.zshabovka.edu.sk)

 riaditel@zshabovka.edu.sk

**zriaďovateľ :** Obec Habovka

**vedenie školy:** PaedDr. Miroslava Mydliarová, riaditeľka školy

 Mgr. Daniela Ondrošová, zást. riaditeľky pre ZŠ

 Janka Ondrošová, zást. riaditeľky ZŠ pre MŠ

 Kristína Pilárová, vedúca ŠJ

**Rada školy:** 11 – členná, predseda RŠ – Mgr. Adriána Kovalčíková

**Rodič.rada ZŠ:** 9 – členná, predseda RR – Daniela Michalcová

**Rodič.rada MŠ:** 6 – členná, predseda RR – Viera Jurinová

**b./údaje o počtoch žiakov**

**Základnú školu** v Habovke v školskom roku 2015/2016 navštevovalo 142 žiakov z Habovky, Zuberca, Oravského Bieleho Potoka, Veľkého Borového, Malého Borového a Hút.

**Materskú školu** pri ZŠ s MŠ v Habovke navštevovalo v školskom roku 2015/2016 57 detí.

Materská škola je dvojtriedna s celodennou prevádzkou a jedna trieda v tomto školskom roku bola zriadená s poldennou prevádzkou:

**I. trieda:** 3 – 4 ročné deti - 19 detí

**II. trieda:** 4 – 5 ročné deti - 23 detí

**III. trieda:** 5 – 6 ročné deti - 15 detí

Predškolákov bolo 14.

**Zariadenie školského stravovania**

Priemerný počet odobraných jedál mesačne:

MŠ ..............................................736

ZŠ .............................................. 1220

Zamestnanci ............................... 328

Mliečne desiaty ........................... 124

**Školský klub detí**

Prihlásených detí bolo 32, jedno oddelenie.

**c./údaje o počte zapísaných žiakov do prvého ročníka**

Do prvého ročníka pre školský rok 2015/2016 sa zapísalo 14 žiakov. Prvý ročník navštevuje 14 žiakov.

**d./údaje o umiestnení deviatakov a umiestnenie žiakov na osemročné gymnáziá a jazykové školy**

V školskom roku 2015/2016 sa na stredné školy umiestnilo 14 žiakov deviateho ročníka a 1 žiak piateho ročníka, ktorý navštevuje osemročné gymnázium v Trstenej.

Gymnázium M.Hattalu v Trstenej budú navštevovať 2 žiačky a Gymnázium A.Bernoláka v Námestove 1 žiačka.

V Spojenej škole v Nižnej v štvorročnom študijnom umeleckom odbore grafický dizajn bude študovať 1 žiačka.

5 chlapci v tejto strednej odbornej škole s technickým zameraním budú študovať v štvorročnom študijnom odbore mechanik elektrotechnik a 1 žiak v trojročnom učebnom odbore elektromechanik – silnoprúdová technika.

1 žiačka sa bude vzdelávať v štvorročnom študijnom odbore kuchár v SOŠ EDUCO v Slanickej osade a taktiež 1 žiačka v Dolnom Kubíne v SOŠ obchodu a služieb, kde bude v štúdiu pokračovať v päťročnom študijnom odbore Hotelová akadémia.

1 žiačka bude študovať v SOŠ polytechnickej v Liptovskom Mikuláši v študijnom odbore agroturistika.

Jeden žiak sa bude pripravovať na svoje budúce povolanie v Spojenej SOŠ I.Gessaya v Medvedzí v štvorročnom študijnom odbore mechatronika.

**e./údaje o výsledkoch hodnotenia a klasifikácie žiakov**

**DOCHÁDZKA** – za celý školský rok žiaci vymeškali 11 038 vyučovacích hodín, čo predstavuje 77,73 vyučovacích hodín na žiaka. Neospravedlnené boli 3 vyučovacie hodiny.

**PROSPECH** – na konci školského roka zo 142 žiakov školy prospelo 137 žiakov. 5 žiakov absolvovalo opravné skúšky, ktoré v auguste 2016 všetci úspešne zvládli.

**SPRÁVANIE** – oproti predchádzajúcim školským rokom sa správanie žiakov, hlavne vyšších ročníkov zlepšilo, ale vždy sa nájdu jednotlivci, ktorí svojím správaním, zabúdaním pomôcok a neplnením si svojich povinností porušujú školský poriadok. Takým žiakom sa priebežne udeľuje pokarhanie za správanie. Za závažnejšie priestupky proti školskému poriadku na konci školského roka boli dvom žiakom znížené známky zo správania na druhý stupeň a jednému žiakovi na štvrtý stupeň.

**f./údaje o počte zamestnancov**

V ZŠ s MŠ Habovka pracovalo v školskom roku 2015/2016 tridsať zamestnancov.

Z nich je 21 zamestnancov pedagogických – 1 vychovávateľka

 1 pedagogický asistent

 5 učiteliek MŠ

 14 učiteľov ZŠ

Zvyšných 9 zamestnancov je nepedagogických - 1 ekonomická pracovníčka

 3 kuchárky

 3 upratovačky

 2 školníci

**g ./údaje o ďalšom vzdelávaní pedagogických zamestnancov školy**

Z 21 pedagogických zamestnancov školy sú všetci kvalifikovaní, ale s kombináciou niektorých predmetov je problém, a preto sa niektoré predmety vyučujú nekvalifikovane.

Učitelia sa tento školský rok nezapojili do žiadneho vzdelávania, ktoré organizujú metodicko – pedagogické centrá.

Riaditeľka školy tento školský rok absolvovala funkčné vzdelávanie, ktoré realizuje Metodicko – pedagogické centrum v Žiline.

**h./údaje o aktivitách a prezentácia školy na verejnosti**

Škola sa celoročne zapája do súťaží a olympiád organizovaných v rámci škôl i SAŠŠ.

Svedčia o tom viaceré umiestnenia našich žiakov.

Škola svoju činnosť vykazuje i v popoludňajších hodinách – ZUŠ Nižná a Tvrdošín, viaceré záujmové útvary a krúžky.

Deti z MŠ aj ZŠ pomáhajú kultúrnym programom pri podujatiach, ktoré organizuje obec – Deň matiek, posedenie s dôchodcami.

Materská škola sa aktívne zúčastňuje na aktivitách v spolupráci so ZŠ, OcÚ, kabinetom predškolskej výchovy a realizuje rôznorodé záujmové akcie, kde sa dostatočne prezentuje na verejnosti.

Materská škola je hlavným organizátorom súťažnej prehliadky detí a učiteliek MŠ okresu Tvrdošín v speve ľudových piesní **Oravský speváčik**, ktorého sa uskutočnil už XVII. ročník.

Zúčastňujeme sa súťaží (predškolský trojboj, letná olympiáda detí, preteky na boboch, výtvarné a spevácke súťaže), výstav (Vitamínové pochúťky, Ovocníčkov týždeň, ľudové zvyky a tradície, tichá krása Vianoc), tradičných akcií (šarkaniáda, dni otvorených dverí v MŠ, pečenie medovníčkov, stretnutie so starými mamami, nočná škôlka, s batôžkom cez hory), divadelných predstavení, akadémií, besied a ukážok (poskytovanie prvej pomoci, folklórne prvky, stretnutia s lesníkmi).

Zapájame sa aj do akcií vyhlasovaných Slovenským červeným krížom (Deň narcisov), spolupracujeme s policajným zborom, ktorý v škole organizuje rôzne besedy na aktuálne témy – šikana v škole, distribúcia drog, dopravná výchova a iné. Lesní pedagógovia našich žiakov oboznamujú s rôznymi prírodnými tematikami, vďaka ich spolupráci sa naši žiaci zúčastňujú súťaže Putovná sova.

Žiaci našej školy sa zapájajú do rôznych športových súťaží (futbal, atletika, streľba zo vzduchovky...), predmetových olympiád a súťaží, ktoré sú organizované centrom voľného času, SAŠŠ a inými organizáciami a školami.

Zariadenie školského stravovania je sprístupnené verejnosti – môžu sa prihlásiť aj cudzí stravníci, rôzne akcie. Pri zostavovaní jedálneho lístka sa sleduje dodržiavanie základných potravín, potrebných pre rast a vývoj organizmu ako sú mlieko, zelenina, ovocie, strukoviny. Deti ZŠ majú možnosť prihlásiť sa na mliečne desiaty.

**i./údaje o projektoch, do ktorých je škola zapojená**

Škola tento školský rok úspešne ukončila projekt Comenius – školské partnerstvá, na realizáciu ktorého získala 21 000 €. Projekt umožnil žiakom a pedagógom objavovať šírku kreatívneho umenia v ich vlastnej krajine a v rámci krajín partnerských škôl – z Turecka, Poľska, Nemecka, Španielska, Francúzska a Veľkej Británie.

**j./údaje o výsledkoch inšpekčnej činnosti**

V školskom roku 2015/2016 bola nahlásená opätovná kontrola štátnej školskej inšpekcie v základnej škole v júni 2016. ŠŠI sledovala realizáciu prijatých opatrení z komplexnej inšpekcie v školskom roku 2014/2015. Všetky prijaté opatrenia, ktoré sa týkali školy boli splnené. Naďalej však pretrváva stav, ktorý si vyžaduje vybudovanie telocvične a stav v personálnom zabezpečení neodborne vyučovaných predmetov. K nedostatkom naďalej patrí uzavretá klíma školy a podpora zriaďovateľa zámerom riaditeľky školy.

ŠSI nám naďalej odporúča zefektívniť kontrolnú činnosť vedenia školy vo vzťahu k plneniu prijatých opatrení na odstránenie zistených nedostatkov, zabezpečiť odbornosť vyučovania neodborne vyučovaných predmetov vo vzťahu k stanovených cieľom školy, zamerať hospitačnú činnosť vedenia školy na zadávanie diferencovaných úloh a činností vo vzťahu k rozdielnym vzdelávacím schopnostiam a zručnostiam žiakov, zamerať kontrolnú činnosť na využitie prostriedkov IKT vo VVP, rešpektovať pri hodnotení žiakov so zdravotných znevýhodnením druh a stupeň zdravotného znevýhodnenia, spolupracovať pri vypracovaní IVP žiakov so ŠVVP s odbornými zamestnancami poradenských zariadení.

 **k./údaje o priestorových a materiálno – technických podmienkach**

**MATERSKÁ ŠKOLA** sa nachádza v novovybudovaných priestoroch, boli vybudované nové šatňové priestory, zakúpené nové stoly, stoličky, koberce, pomôcky pre deti. Priestory pre deti sú vyhovujúce, kapacitne postačujúce záujmu rodičov.

V tomto školskom roku materská škola vytvorila nový priestor pre poldennú triedu predškolákov v priestoroch ZŠ v bývalom školskom klube.

Z hľadiska bezpečnosti a hygieny je interiér udržiavaný, vymaľovaný, esteticky doladený výtvarnými prácami detí a učiteliek.

V školskom roku 2015/2016 sa začala výstavba detského ihriska. Toto ihrisko je budované svojpomocne, za pomoci rodičov detí MŠ. Pri realizácii tohto ihriska pomohol aj Urbár Habovka. Celá realizácia prebieha pod dohľadom zástupkyne MŠ pani Janky Ondrošovej.

**ŠKOLSKÁ JEDÁLEŇ** - novovytvorené priestory jedálne i kuchyne, zakúpené nové materiálno – technické vybavenie – odsávanie, police, vybavenie kancelárie, výmena okien za okná plastové. Terajšie priestory sú vyhovujúce aj z hľadiska požiadaviek hygieny, pretože boli zväčšené priestory kuchyne aj jedálne, vytvorené nové skladové priestory, nová kancelária vedúcej školskej jedálne, miestnosť na prezliekanie.

**ZÁKLADNÁ ŠKOLA** – materiálno-technické vybavenie školy sa postupne zlepšuje, priebežne sa zakupujú nové pomôcky na vybavenie školy. V školskom roku 2014/2015 sa zrekonštruovali chlapčenské WC na prvom aj druhom poschodí, a tiež aj učiteľské WC. Zároveň bola zrekonštruovaná počítačová učebňa, do ktorej sa dokúpili aj nové počítače, dataprojektor, tabuľa a táto učebňa sa vybavila aj novým nábytkom. V školskom roku 2015/2016 sa zrekonštruovali dievčenské WC na prvom aj druhom poschodí, vybudovala sa nová učebňa na predmet Technika, ktorá sa aj kompletne vybavila nábytkom a potrebnými pracovnými nástrojmi. Zakúpili sa dva interaktívne dataprojektory s tabuľami do jazykových učební. Vytvorili sme oddychové zóny pre našich žiakov na prvom aj druhom poschodí. V rámci plnenia požiadaviek ŠVP sme vybudovali novú kuchynku pre žiakov a tiež sme zrekonštruovali riaditeľňu, ktorú sme vybavili novým nábytkom a aj výpočtovou technikou.

**l./údaje o finančnom a hmotnom zabezpečení školy za rok 2015**

 Rozpočet finančných prostriedkov zo štátneho rozpočtu zo dňa 02.02.2015 pre Základnú školu v Habovke bol stanovený vo výške 329 060 €. Úpravou rozpočtu zo dňa 28.10.2015 bol uvedený rozpočet upravený na 328 744 €, v ktorom boli zohľadnené úpravy v normatívnom nápočte finančných prostriedkov na rok 2015 po EDUZBERE k  15.9.2015.

V zmysle rozpočtového opatrenia MV SR č. 1326/2015 zo dňa 25.11.2015 o upravenom rozpočte normatív. finančných prostriedkov po dohodovacom konaní bol celkový rozpočet s kódom zdroja 111 na rok 2015 upravený na celkovú sumu 337 703 €.

ZŠ v roku 2015 nevyčerpala bežné prostriedky ŠR v sume 2 310 €, ktoré boli prevedené na konci roka zriaďovateľovi. Tieto finančné prostriedky budú vyčerpané v roku 2016 na rekonštrukciu dievčenských WC.

**Čerpanie rozpočtových finančných prostriedkov po jednotlivých položkách:**

Kategória 61 – Mzdy - 201 615 €

Kategória 62 – Odvody do poisťovní – 70 081 €

Kategória 63 – Tovary a služby - 66 066 €

Kategória 64 - Transfery (nemocenské) - 2 988 €

Čerpanie na jednotlivých položkách bolo nasledovné a sú tu zahrnuté aj mimorozpočtové prostriedky:

 Na položke 631 - Cestovné náhrady – boli čerpané finanč. prostriedky vo výške 223,33 €.

Na položke 632 – energie, voda a komunikácie boli prevádzkové náklady vo výške 11 464,60 €, a to hlavne na úhradu el. energie, plynu, vodné-stočné a telefónne poplatky.

Na položke 633 – materiál boli finančné prostriedky v sume 24  751,49 € použité na nákup materiálu na údržbu, interiérového vybavenia, výpočtovej techniky, telekomunikačnej techniky, kancelárske potreby a materiál, čistiace a hygienické potreby, tlačivá, učebné a kompenzačné pomôcky.

Na položke 634 – prepravné – 356,96 € – preprava žiakov na školské exkurzie a poznávacie výlety.

Na položke 635 – rutinná a štandardná údržba – boli finančné prostriedky v čiastke 19 198,87 € vyčerpané na údržbu výpočtovej triedy, výpočtovej techniky a prevádzkových prístrojov, údržbu internetovej siete.

Na položke 637 – služby bola vyčerpaná čiastka 10 070,01 €. Výdavky boli realizované na úhradu nákladov na školenia, súťaže, odvoz odpadu, poplatky banke, prídel do sociálneho fondu, remeselnícke služby.

Na položke 642 – náhrada príjmu pri dočasnej PN bolo vo výške 2 987,92 €. Výdavky na tejto položke predstavujú náklady na nemocenské dávky a preplatenie cestovných náhrad žiakom dochádzajúcim z Malého a Veľkého Borového, Hút a Oravského Bieleho Potoka.

 Finančné prostriedky prijaté na **vzdelávacie poukazy za rok 2015** predstavovali sumu 3 312,00 €.

Z toho na odmeny bolo vyplatené 1 900 €, na odvody do poisťovní – 531,24 €. Na učebné pomôcky, údržbu výpočtovej techniky a súťaže bola vyčerpaná čiastka 880,76 €.

Čerpanie týchto finančných prostriedkov je zahrnuté v čerpaní kategórie 61, 62, 63.

Príspevok na **výchovu a vzdelávanie 5-roč. detí v MŠ** predstavoval v roku 2015 čiastku 1 953 €, z ktorých bolo 587,00 € čerpaných na odmeny pre učiteľky v predškolskej triede, 206,95 na odvody do poisťovní a 1 159,05 € bolo použitých na nákup učebných pomôcok a údržbu výpočtovej techniky.

Príspevok pre deti zo sociálne znevýhodneného prostredia prestavoval čiastku 1 590 €,  ktoré boli použité na nákup učebných pomôcok a materiál k výpočtovej technike.

V roku 2015 bol ZŠ s MŠ poukázaný nenormatívny účelovo určený finančný príspevok na nákup učebníc pre žiakov tretieho, štvrtého a piateho ročníka ZŠ k 15.9.2014 podľa štatistických výkazov vo výške 495,00 €.

V rámci projektu : zvyšovanie kvality vzdelávania na základných a stredných školách s využitím elektronického testovania bola škole poskytnutá finančná náhrada na osobné náklady zamestnanca, ktorý projekt realizoval vo výške 382,98 €.

Škola v roku 2015 získala za prenájom priestorov počas letného detského tábora príspevok vo výške 115,00 €.

Finančné prostriedky presunuté z roku 2014 do roku 2015 vo výške 5 000,00 € boli použité na rekonštrukciu chlapčenských WC.

Do roku 2015 sa preniesol nevyčerpaný zostatok finančných prostriedkov z projektu Comenius z roku 2014 vo výške 4 045,18 € a 30.11.2015 bolo dofinancované 4 200,00 € v rámci ukončenia a vyúčtovania projektu. Celková čiastka čerpania finančných prostriedkov v roku 2015 na projekt predstavovala sumu 8 245,18 €.

Finančný príspevok pre deti v hmotnej núdzi na nákup školských pomôcok bol vo výške 597,60

Celkové čerpanie finančných prostriedkov na PK predstavovalo čiastku 352 043,76 €.

**Prostriedky z rozpočtu obce**

Záväzný limit dotácie na bežné výdavky na **originálne kompetencie** na rok 2015 predstavovali sumu **115 284 €**,  ktoré boli použité na mzdy, odvody na zdravotné a sociálne poistenie a bežné výdavky a vlastné príjmy predstavovali čiastku 7 395,23 €.

Čerpanie miezd, odvodov a tovarov v jednotlivých zariadeniach bolo nasledovné:

**Materská škola – prostriedky od zriaďovateľa**

Mzdy - 48 370,16 €

Odvody - 17 126,39 €

Tovary - 8 810,21 €

S po l u : 74 306,76 €

Príspevky na čiastočnú úhradu nákladov spojených s hmotným zabezpečením školy od rodičov predstavovali čiastku za :

* materskú školu - 1 805 €

 - dar - 100 €

Tieto finančné prostriedky v materskej škole boli použité mzdy,  odvody a na nákup učebných pomôcok.

**Zariadenie školského stravovania**

Mzdy – 15 188,04 €

Odvody - 5 822,71 €

Tovary - 6 834,65 €

S p o l u : 27 845,40 €

Finančné prostriedky z úhrady režijných nákladov na stravu v školskej jedálni predstavovali čiastku 5 084,23 €, z ktorých 2 904,00 € bolo so súhlasom zriaďovateľa preklasifikovaných na kapitálový výdavok, z ktorého bola zakúpená elektrická panva pre ŠJ. Ostatné finančné prostriedky boli použité na mzdové náklady a materiálové vybavenie v zariadení školského stravovania.

**Školský klub**

Mzdy – 9 451,92 €

Odvody - 3 407,96 €

Služby - 271,96 €

S p o l u : 13 131,84 €

Príspevky na čiastočnú úhradu nákladov spojených s hmotným zabezpečením školy od rodičov predstavovali čiastku za :

* školský klub - 406 €

V školskom klube tieto prostriedky boli použité na  nákup televízneho prijímača a DVD prehrávača.

Celkové čerpanie finančných prostriedkov za OK predstavovalo čiastku 122 679,23 €.

**m./cieľ školy, vyhodnotenie jeho plnenia**

Cieľom školy je pripravovať a vzdelávať žiakov tak, aby svojimi vedomosťami, správaním a výsledkami robili našej škole dobré meno v okrese i za jeho hranicami.

Myslím si, že tento cieľ plníme, pretože absolventi našej školy sa bez problémov umiestňujú na stredné školy.

Taktiež ich uplatnenie na trhu práce i na vysokých školách svedčí o dobrej pripravenosti, či už jazykovej alebo vedomostnej.

Cieľom materskej školy je vytvoriť typ rodinnej výchovy s láskavým prístupom k deťom. Motiváciou a odborným prístupom učiteľa názorne zdôrazňovať priateľstvo a lásku, vytvárať maximálne možnosti pre individuálny rozvoj dieťaťa. Postupne sa uplatňovali aktivity na upevnenie fyzického a duševného zdravia a zdravého životného štýlu aj na všetky novoprijaté deti a ich rodičov.

**n./vyhodnotenie úspechov a nedostatkov školy, návrh opatrení**

V školskom roku 2015/2016 sa žiaci našej školy, tak ako aj po iné roky, zapájali do športových súťaží, predmetových olympiád a rôznych súťaží, ktoré organizujú ostatné školy.

Úspechy našich žiakov sú nasledovné:

**Športové súťaže:**

**Marek Triebeľ** - Beh na 300m - 1. miesto OK

**Mário Juráň** - Beh na 60m - 3. miesto OK

**Timea Pavlová** - Cezpoľný beh - 2. miesto OK

**Mário Juráň** - Cezpoľný beh- 3. miesto OK družstvo st.žiakov

**Matej Pilarčík** - Cezpoľný beh - 3. miesto OK družstvo st.žiakov

**Adam Pilár**  -Cezpoľný beh- 3. miesto OK družstvo st.žiakov

**Predmetové olympiády:**

**Adam Jarina**  -Technická olympiáda - 1. miesto OK st.žiaci

**Branislav Žák** - Technická olympiáda - 1. miesto OK st.žiaci

**Miroslav Pilarčík**  -Technická olympiáda - 3. miesto OK ml.žiaci

**Anna Žmijáková** - Olympiáda zo SJL - 2. miesto OK

**Anna Žmijáková** - Matematická olympiáda - 1. miesto OK

**Simona Zuberská** - Matematická olympiáda - 2. miesto OK

**Anna Žmijáková** - Chemická olympiáda - 3. miesto OK

**Simona Zuberská** - Biologická olympiáda - 1. miesto OK

**Anna Žmijáková** - Biologická olympiáda - 3. miesto OK

**Nina Mydliarová** -Putovná sova - 1.miesto RK

**Slávka Podbieľančíková** -Putovná sova - 1.miesto RK

**Kristián Leginus** -Putovná sova - 1.miesto RK

Medzi hlavný nedostatok školy patrí to, že škola nemá telocvičňu. Je náročné vyučovať predmet telesná a športová výchova, pretože na vyučovanie máme veľmi obmedzené priestory, čo je najťažšie v zimnom období. Ako náhrada sa vybudovalo viacúčelové ihrisko s umelou trávou.

Materská škola dosahuje veľmi dobré výsledky v rozvoji osobnosti detí, vytváraní matematických predstáv, v rozvoji pohybových, výtvarných schopností a zručností, psychohygienických návykov. Nakoľko je materská škola súčasťou spoločného zariadenia so základnou školou, výhodou je to, ak sa k zaškoleniu detí MŠ pridruží poznanie priestorov budúcej základnej školy. Poznajú spoločné priestory, jedáleň, telocvičňu, školský klub, počítačovú školskú učebňu a školský dvor. Poznajú starších spolužiakov, pedagogických aj nepedagogických zamestnancov školy. Nemusia už prekonávať adaptačné problémy v 1.ročníku ZŠ.

Učiteľky MŠ sa spoločne s deťmi a rodičmi zúčastňujú slávnostného zápisu do 1.ročníka ZŠ.

S učiteľkami prvých ročníkov mávajú triedne schôdzky v MŠ, navštevujú sa, spoločne konzultujú a porovnávajú metódy a formy práce na prvom stupni ZŠ a v predškolskej výchove.

**o./voľnočasové aktivity školy**

V školskom roku 2015/2016 pracovala pri ZŠ s MŠ v Habovke ZUŠ z Nižnej a Tvrdošína. Žiaci mali možnosť navštevovať spevácky odbor, hru na klavír, husle, gitaru, tanečný odbor a výtvarný odbor.

Okrem týchto aktivít v škole pracovalo 10 záujmových útvarov a krúžkov napr. turistický, florbalový, Krúžok outdoorových športov, Svet dobra, tvorivý, športový, rybársky, Príprava na Monitor 9, atď.

V materskej škole pracovali krúžky: spevácky, dramatický, tanečný, výtvarný. Deti mali možnosť oboznamovať sa s prácou s počítačom a pracovať v DFS Bučníček pri MŠ.

**p./spolupráca školy s rodičmi, obcou, sponzori školy**

Pri ZŠ s MŠ Habovka fungujú dve rodičovské rady – rodičovská rada MŠ a rodičovská rada ZŠ. Obidve rodičovské rady pomáhajú škole, či už finančne alebo materiálne. Ich pomoc je hlavne pri organizovaní Dňa detí, školských výletov, oslave Mikuláša, príchodu Vianoc, organizovaní školských lyžiarskych pretekov O majstra školy. Finančne pomáhajú pri zakupovaní odmien pre deti a žiakov pri organizovaní akcií, ktoré prebiehajú v MŠ alebo ZŠ.

Finančne obec Habovka pomohla škole tento školský rok žiakom 3. a 4.ročníka pri realizácii plaveckého výcviku.

Okrem týchto spomenutých subjektov medzi sponzorov školy patria:

* Podielnické družstvo Zuberec
* Urbár Habovka
* Ski centrum Zuberec – Janovky
* UNI – TEAM
* Lom Spády
* Miloš Taraj
* Ľudovít Ondroš

Všetkým sponzorom za ich pomoc ďakujeme.

V Habovke

30.09.2016 vypracovala: PaedDr. Miroslava Mydliarová